Diari Oficial de la Generalitat Valenciana


Sumari del DOGV 4560, del 06-08-2003 (2003/9208)

RESOLUCIÓ de 11 de juliol de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant Orde de 10 de març de 2003, d'esta Conselleria, per la qual es regulen les bases generals per a les convocatòries públiques de concerts per a places assistencials en determinats centres de Servicis Socials Especialitzats per a dones que es troben en situacions de risc social, i s'acorda la convocatòria pública d'estes per al període 2003-2005 (DOGV núm. 4.4461, de 17 de març de 2003).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9208


Data del document
:   11-07-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * equipament social
    * dona
    * integració social
    * violència
    * suport econòmic
    * servei social
    * ajuda pública

RESOLUCIÓ de 11 de juliol de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant Orde de 10 de març de 2003, d'esta Conselleria, per la qual es regulen les bases generals per a les convocatòries públiques de concerts per a places assistencials en determinats centres de Servicis Socials Especialitzats per a dones que es troben en situacions de risc social, i s'acorda la convocatòria pública d'estes per al període 2003-2005 (DOGV núm. 4.4461, de 17 de març de 2003). [2003/9208]
  
La Conselleria de Benestar Social, mitjançant l'Orde de 10 de març 2003 (DOGV núm. 4.461, de 17 de març de 2003), ha regulat les bases generals per a la convocatòria publica de concerts per a places assistencials en determinats centres de Servicis Socials Especialitzats per a dones que es troben en situacions de risc social per al període 2003-2005.
  
L'import previst per a l'exercici 2003 està regulat en la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
Una vegada transcorregut el termini de presentació de sol·licituds que afecta la línia T1329/03, han sigut ateses, resoltes i notificades totes les sol·licituds, no existint compromisos ni peticions pendents, tot quedant crèdit sobrant.
  
Per tot això, resulta necessària una nova redistribució dels crèdits, havent de minorar esta línia de subvenció en què les necessitats han sigut menors de les previstes.
  
Por tant segons allò exposat, resolc:
  
Primero
  
Modificar la quantia del crèdit destinat a finançar en l'exercici 2003, l'Orde de 10 de març de 2003, de la línia de subvenció que tot seguit s'indica:
  
- Denominació: Centres Especialitzats Dona situació de risc social
  
- Línia de subvenció: 1329
  
- Consignació pressupostària: Minoració de 142.175,70 euros i passa de 353.102,66 euros a 210.926,96 euros.
  
- Procedència i quantia dels fons: Propis
  
Segon
  
Publicar la resolució en el Diari Oficial de la Generalitat Valenciana.
  
València, 11 de juliol de 2003
  
La consellera de Benestar Social